[pic] | KOMISIJA EVROPSKIH SKUPNOSTI |

Bruselj, 21.11.2007

COM(2007) 749 konč.

SPOROČILO KOMISIJE SVETU

o stališču Evropske skupnosti v Ministrskem svetu Energetske skupnosti 18. decembra 2007 v Beogradu

SPOROČILO KOMISIJE SVETU

o stališču Evropske skupnosti v Ministrskem svetu Energetske skupnosti 18. decembra 2007 v Beogradu

Ministrski svet Energetske skupnosti se bo 18. decembra 2007 sestal v Beogradu. Komisija predloži Svetu obrazložen dnevni red z navedbo narave posameznih točk; za točke dnevnega reda v zvezi s sprejetjem sklepov s pravnim učinkom je obrazloženemu dnevnemu redu priložen predlog Sklepa Sveta.

Ta obrazloženi dnevni red sledi osnutku dnevnega reda srečanja Ministrskega sveta.

Sprejetje točk „a“ (brez razprave)

Poročilo o izvajanju proračuna Energetske skupnosti za obdobje med 1. julijem 2006 in 1. januarjem 2008 (zgolj informativno)

Komisija se bo seznanila s poročilom.

Proračun Energetske skupnosti za obdobje 2008–2009 (za sklep Sveta)

Komisija bo odobrila proračun v okviru omejitev, določenih s Sklepom Sveta o oblikovanju stališča Evropske Skupnosti v Ministrskem svetu Energetske skupnosti[1].

Kadrovski predpisi sekretariata Energetske skupnosti (zgolj informativno)

Komisija bo odobrila kadrovske predpise.

Osnutek sklepa o izvajanju Direktive 2005/89/ES, Direktive 2004/67/ES in Uredbe 1775/2005/ES (za sklep Sveta)

Po sprejetju sklepa na zadnjem srečanju Ministrskega sveta je treba za pogodbenice podrobno določiti načine izvajanja zgoraj navedenih zakonodajnih aktov. Komisija bo predlagala obdobje izvajanja, kot določa Sklep Sveta o oblikovanju stališča Evropske Skupnosti v Ministrskem svetu Energetske skupnosti1.

Zaključki PHLG (zgolj informativno)

Komisija bo odobrila zaključke PHLG.

Delovni program Energetske skupnosti za obdobje 2008–2009 (zgolj informativno)

Komisija bo odobrila Delovni program Energetske skupnosti za obdobje 2008–2009.

Izvajanje Pogodbe (zgolj informativno)

Komisija bo vse stranke pozvala k izpolnjevanju svojih obveznosti, ki jih imajo od 1. julija 2007, in prosila pogodbenice, da predložijo podroben načrt ukrepov, ki jih nameravajo sprejeti za izpolnitev svojih obveznosti najkasneje do 1. julija 2008. Poleg tega bo Komisija potrdila svojo pripravljenost, da zagotovi pomoč v zvezi s to zadevo, in sicer v okviru obstoječih programov in s podporo sekretariata Energetske skupnosti.

Naložbe (zgolj informativno)

Komisija bo skušala doseči odobritev seznama projektov, ki so v regionalnem interesu pogodbenic. Ta seznam je okviren in nezavezujoč dokument, ki bo prispeval k spodbujanju bolj regionalno usmerjenega načrtovanja naložb. Komisija bo zahtevala redno posodabljanje seznama, da bi se upoštevalo izvajanje projektov.

Projektna skupina za energetsko učinkovitost (zgolj informativno)

Komisija bo odobrila mandat Projektne skupine za energetsko učinkovitost.

Stanje glede zanesljivosti oskrbe (zgolj informativno)

Cilj je razpravljati o stanju glede oskrbe z energijo v državah pogodbenicah pozimi 2007–2008.

Socialna razsežnost Energetske skupnosti; Spremljanje izvajanja memoranduma glede socialnih vprašanj (zgolj informativno)

Po podpisu Memoranduma o soglasju glede socialnih vprašanj v okviru Energetske skupnosti 18. oktobra 2007 na Dunaju s strani vseh pogodbenic Pogodbe o ustanovitvi Energetske skupnosti, vključno z Evropsko skupnostjo, bo Komisija podprla ustanovitev socialnega foruma, ki bo obravnaval socialna vprašanja, in spodbujala socialni dialog v energetskem sektorju regije. Komisija bo izrazila pripravljenost za vodenje tega foruma, če bodo tako želele pogodbenice. Forum lahko podprejo obstoječe ali začasne tematske delovne skupine.

Statusno poročilo o širitvi Energetske skupnosti (zgolj informativno)

Po sprejetju sklepa Sveta o pooblastitvi Komisije za pogajanja glede pogojev za pridružitev Moldavije, Norveške, Turčije in Ukrajine k Energetski skupnosti in s tem povezanimi spremembami Pogodbe o ustanovitvi Energetske skupnosti, bo Komisija predstavila statusno poročilo, v katerem bo predstavila ukrepe, ki jih bo treba sprejeti za začetek uradnih pogajanj.

[1] Sklep Sveta XX.